JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Hamas peidab end haiglas
Sündimas on terroristlik liit
India ja Iisraeli koostöö
Iisraeli armee IDF teatas möödunud pühapäeval,
et alustas uut sõjalist operatsiooni Gaza linnas asuvas Shifa haiglas,
kus peidab end mitu Hamasi kõrgemat ametnikku
ja kust nad juhivad võitlust kogu Gaza sektoris.
Pühapäeva ja esmaspäeva vahelisel ööl
Shifa haiglas toimunud operatsiooni käigus
vahistati või tapeti ca 80 erinevat inimest.
IDFi pressiesindaja Daniel Hagari sõnul oli operatsioon suunatud
haiglakompleksis asuvatele piiratud aladele
ja oli konkreetse luuretegevuse tulemus.
Piirkonda saabunud Iisraeli väed olid saanud spetsiaalse väljaõppe
ja neile oli eelnevalt öeldud, kui tähtis on vältida kahju patsientidele,
tsiviilisikutele, meditsiinitöötajatele ja meditsiinivarustusele.
Araabia keelt kõnelevad sõdurid ja tõlgid olid vägedega kaasas,
et hõlbustada suhtlust haigla patsientidega
ja patsiente ja personali ei sunnitud evakueeruma.
IDF jätkas ka oma humanitaarjõupingutusi piirkonnas,
tuues haiglasse toitu, vett ja meditsiinitarbeid.
Abi olid osutamas ka Iisraeli armee enda arstid.
Meie sõda on Hamasi, mitte Gaza rahva vastu,
rõhutas armee pressiesindaja admiral Hagari.
"Me ei püüa kahjustada tsiviilisikuid, kelle taga Hamas end peidab,
seetõttu kutsume kõiki haiglates varjuvaid Hamasi terroriste üles
viivitamatult alla andma.
Haiglaid ja muid meditsiinirajatisi ei tohi kunagi kasutada terroriks.
Hamas tuleb selle eest vastutusele võtta," ütles Hagari.
Hamas teatas relvarahukõneluste ühe tingimusena,
et nõuab iga kinnipeetud naisvangi kohta
50 süüdimõistetud palestiinlasest vangi.
Raportite järgi tahab Hamas,
et pantvangivahetuse tingimusi rakendataks kolmes etapis,
millest igaüks kestaks kuni 42 päeva.
Katarile kuuluva uudistetoimetuse Al-Jazeera andmeil soovib Hamas,
et Iisraeli väed tõmbuksid teatud piirkondadest tagasi,
et võimaldada ümberasustatud tsiviilisikutel kodudesse naasta.
Teises etapis tuleb välja kuulutada täielik ja püsiv relvarahu
ning alles siis hakkab Hamas vabastama Iisraeli pantvange
Palestiina vangide vastu.
Raportis mainiti veel, et 30 neist vangidest,
kelle vabastamist Hamas nõuab,
kannavad Iisraeli vanglates eluaegset vanglakaristust.
Lõpuks märgiti Hamasi nõudmiste raportis,
et kolmas etapp hõlmab Gaza terviklikku ülesehitust,
täpsustamata, mida see tähendab.
Iisrael pole Hamasi nõudmisi kinnitanud,
kuid peab praeguseid nõudmisi täiesti vastuvõetamatuteks.
Siiani on Ameerika Ühendriigid nõudnud, et laual olev kokkulepe
sisaldaks ainult kuue nädala pikkust pausi lahingutegevuses
ja 40 pantvangi, peamiselt naiste ja eakate inimeste vabastamist.
Hamasi ettepaneku rakendamine võtaks kolm korda kauem aega
kui mis tahes muu osapoole vahendatud relvarahuplaan.
Kuna Hamasi ettepanek on Iisraelile praktiliselt vastuvõetamatu,
on peaminister Netanyahu heaks kiitnud
sõjalise operatsiooni Rafah'sse,
kuid Iisraeli ametnikud sõidavad veel
viimasel minuti läbirääkimiseks Katarisse.
Kokkuleppe saavutamist on mõnevõrra lihtsustanud asjaolu,
et alanud ramadaani paastukuu ajal
pole Jeruusalemmas Templimäel toimunud vägivallajuhtumeid,
mis oleksid võinud läbirääkimiste jätkamist takistada.
Peaminister Benjamin Netanyahu sõnul hõlmab Rafah' operatsioon
ka tsiviilisikute evakueerimist enne sõjalise tegevuse algust.
Rafah' strateegiline tähtsus on vaieldamatu,
kuna see on Hamasi värav välismaailma,
mis annab rühmitusele vajalikud ressursid
nii operatsioonide kui ka sõjategevuse jätkamiseks.
Iisraeli ainus tee lõpliku võiduni selles lahingus
sõltub just Hamasi lüüasaamisest selles linnas,
kus neli Hamasi terroristide pataljoni end endiselt peidavad.
Rafah on Hamasi viimane kants
ja peamine piirkond relvade, raha ja isegi sõidukite salakaubaveoks
nii maismaal kui ka maa-aluste terroristide tunnelite kaudu.
Kuigi arutatakse võimalikku relvarahukokkulepet
ja pantvangide vabastamist,
ei takista see Iisraeli tegevust Rafah's.
Kui läbirääkimised on edukad,
võib Rafah' operatsiooni algus edasi lükkuda. Siiski valitseb seis,
et Hamasi kantsid Rafah's tuleb likvideerida
kas kapituleerumise või sõjalise lüüasaamise teel.
USA on nõudnud, et Iisrael esitaks usaldusväärse ja realistliku plaani
tsiviilelanike kaitsmiseks Rafah's,
ütles USA riikliku julgeoleku kommunikatsiooninõunik John Kirby,
Ta lisas, et Bideni valitsus pole sellist plaani veel näinud.
Jeemenis teatasid Iraani toetusel võimul olevad huti mässulised,
et värskendavad oma raketiarsenali, soetades ülehelikiirusega rakette.
Maailmas on ainult mõned riigid, kes suudavad selliseid rakette toota,
ja Jeemen nende hulka ei kuulu.
Selline teade tuli päevavalgele eelmisel nädalal,
kui huti mässuliste juht hoiatas,
et rühmitus hakkab nende rakettidega ründama ka laevu,
mis liiguvad Aafrika lõunatipu kaudu Euroopasse ja Ameerika mandrile.
Teade nende rakettide soetamisest
tuli Venemaa riigimeediaväljaande RIA Novosti kaudu,
kuid uudises ei öeldud, kust hutid saaksid raketid,
mis võivad saavutada kuni 8-kordse helikiiruse.
USAs asuv Missile Defense Advocacy Alliance
nimetab ülehelikiiruseliseks raketti,
mis suudab liikuda viis korda suurema helikiirusega
ja mida saab kogu lennu jooksul kontrollida.
Sellised raketid on kõige arenenumad Venemaal,
Ameerika Ühendriigid on vaid kiviviske kaugusel.
Ekspertide sõnul võib Venemaa tarnida selliseid rakette Iraanile,
mis on Jeemeni huttide peamine toetaja ja relvastaja.
Kui aga hutid on tõepoolest need raketid hankinud
ja kasutavad neid kogu regiooni laevanduse ohustamiseks,
on see üks viimase aja suurimaid ohte rahvusvahelisele laevandusele.
Uudisteagentuuri AFP andmetel on Hamasi
ja Jeemeni huti mässuliste kõrgemad juhid
pidanud haruldase kohtumise,
et arutada nende Iisraeli-vastase tegevuse ühist koordineerimist,
teatasid Palestiina rühmitused AFP-le.
Hamas ja hutid on osa Iraani toetatud ühise vastupanuliikumise teljest,
mis on Iisraeli ja Ameerika Ühendriikide suhtes vaenulikuks
ja terroristlikeks klassifitseeritud liikumised.
Nende hulka kuuluvad ka Liibanoni Hezbollah ja Iraagi relvarühmitused.
Nende seast on just hutid need,
kes on pidevalt rünnanud laevaliiklust Punasel merel
vaid nädalaid pärast Hamasi rünnakut Iisraeli vastu,
mis vallandas sõja Iisraeli ja Gazat kontrolliva Hamasi vahel.
Rünnakud laevanduse vastu on huttide sõnul ajendatud
solidaarsusest Gaza palestiinlastega,
kuid samas deklareerivad nad toetust Hamasi õiguspärasele sõjale,
öeldes, et sihivad ainult Iisraeliga ühel või teisel viisil seotud laevu.
Lisaks Hamasile ja Islamidžihaadile osales aruteludes ka PFLP,
Palestiina Vabastamise Rahvarinne, mida kirjeldatakse kui marksistlikku.
AFP raporti kohaselt arutasid rühmitused mehhanisme
vastupanu koordineerimiseks Gaza sõja järgmiseks etapiks,
kuid allikad ei öelnud, kus kohtumine toimus.
Iisraeli politsei valmistub pidevalt
massiliseks terrorismi sissetungiks Jeninist Juudamaale ja Samaariasse,
mis on Oslo 2 lepingu alusel Iisraeli kontrolli all olev ala.
Politsei hinnangul oleks tegu võimaliku samaaegse suurrünnakuga
Iisraeli territooriumil asuvate asulate suhtes,
mis mõneti kordaks Läänekaldal Hamasi rünnakut Negevis,
mille tagajärjed võivad samuti olla mõlemale poolele laastavad.
Pärast Hamasi terroristide rünnakut Iisraeli territooriumile 7. oktoobril,
on politseijõud valmistunud igasuguste terrorirünnakute riskiks.
See tuleneb varasematest teadetest, et Hamasi esialgse plaani järgi
pidi oktoobrikuine rünnak toimuma ka väljaspool Gazat
kogu Läänekalda kohalike terrorirühmituste ja liitlaste poolt.
Läänekalda loodeosas asuv Jenin
on viimastel aastatel muutunud terroritegevuse keskuseks.
IDF ja Shin Bet tapsid veebruari lõpus
Jeninis toimunud droonirünnakus Palestiina Islamidžihaadi terroristi.
Ta oli teel sooritama terroriakti, tõenäoliselt Iisraeli vägede vastu.
Iisraeli tööjõu eest vastutav minister Nir Barkat mainis umbes kuu aja eest,
et mõned Palestiina töötajad on Iisraelile endiselt julgeolekuohuks,
mistõttu ollakse valmis võtma vastu ka mujalt pärit töötajaid.
Seda arutati toona vastava valdkonna India ministriga.
Ta ütles, et nende riigis on miljoneid töötuid,
kes tuleksid väga hea meelega Iisraeli tööle.
Lähinädalatel peaks Iisraeli saabuma suur hulk India töölisi,
et täita Iisraeli ja Hamasi vahelisest sõjast põhjustatud tööjõupuudust.
Mitu tuhat neist hakkavad töötama ehitussektoris,
mis enne sõda tugines peaaegu eranditult Palestiina töölistele.
Eelmine nädal külastas Iisraeli
India riikliku julgeoleku nõunik Ajit Doval,
kes kohtus Jeruusalemmas mitme kõrgema ametnikuga,
sealhulgas peaminister Netanyahuga.
Partnerlus India ja Iisraeli vahel on viimastel aastatel tihenenud.
Kasvavad tehnoloogia-, kaubandus- ja julgeolekusidemed
on kaks riiki teineteisele lähemale toonud.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 eurot.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.fi